recursal/SuperWikiNEXT-32B huggingface dataset:
सूरज की सतह पर एक सक्रीय क्षेत्र से उठते हुए कोरोना द्रव्य उत्क्षेपण के चाप
**कोरोना द्रव्य उत्क्षेपण** (coronal mass ejection) सूरज के कोरोना से एक असामान्य रूप से बड़ी प्लाज़्मा और उस से सम्बन्धित चुम्बकीय क्षेत्र की मात्रा को अंतरिक्ष में फेंक दिये जाने की परिघटना को कहते हैं। यह अक्सर सौर प्रज्वालों (solar flares) के बाद होता है और सौर उभार (solar prominence) के उमड़ावों के साथ देखा जाता है। इसमें फेंका गया प्लाज़्मा सौर पवन का भाग बन जाता है और कोरोनादर्शी में देखा जा सकता है।

इन्हें भी देखें
---------------

* सौर प्रज्वाल
* सौर पवन
* सौर उभार

सन्दर्भ
-------

1. ↑  Christian, Eric R. (5 March 2012). "Coronal Mass Ejections". NASA/Goddard Space Flight Center. मूल से 18 जनवरी 2017 को पुरालेखित. अभिगमन तिथि 9 July 2013.
2. ↑  Hathaway, David H. (14 August 2014). "Coronal Mass Ejections". NASA/Marshall Space Flight Center. मूल से 3 जुलाई 2016 को पुरालेखित. अभिगमन तिथि 7 July 2016.
3. ↑  "Coronal Mass Ejections". NOAA/Space Weather Prediction Center. मूल से 27 जून 2016 को पुरालेखित. अभिगमन तिथि 7 July 2016.
**कृष्ण भारद्वाज** एक भारतीय टीवी कलाकार हैं। उनका जन्म रांची, झारखंड में हुआ था। उन्होंने कई टीवी धारावाहिकों जैसे जसुबेन जयंतीलाल जोशी की ज्वाइंट फॅमिली, सुख बाई चांस, आर के लक्ष्मण की दुनिया और पिया बसंती रे में प्रमुख भूमिकायें अदा की हैं। कृष्ण ने "आई गेस" (2013) व "वन नाइट स्टैंड" जैसी कुछ लघु फिल्मों में भी अभिनय किया है।

संप्रति कृष्ण सब टीवी पर प्रसारित धारावाहिक  तेनाली रामा में शीर्षक भूमिका निभा रहे हैं। यह धारावाहिक १६वीं शताब्दी में विजयनगर साम्राज्य में राजा कृष्णदेव राय के दरबारी कवि और विदूषक रामकृष्ण से संबंधित लोक साहित्य व किवदंतियों पर आधारित है। अपने ग्राम तेनाली के नाम से प्रसिद्ध रामकृष्ण अपनी कुशाग्र बुद्धि और विनोद के कारण आज भी याद किये जाते हैं। भारद्वाज को इस भूमिका के लिये अपना सर भी मुंडाना पड़ा।.

सन्दर्भ
-------

1. ↑  "संग्रहीत प्रति". मूल से 11 फ़रवरी 2017 को पुरालेखित. अभिगमन तिथि 23 जुलाई 2017.
2. ↑  "Sony SAB presents the epic folklore 'Tenali Rama'". The Times of India. 6 July 2017. मूल से 12 जुलाई 2017 को पुरालेखित. अभिगमन तिथि 22 July 2017.
3. ↑  "TV show Tenali Rama earnings will bail me out of debts: Actor Krishna Bhardwaj". मूल से 29 जुलाई 2017 को पुरालेखित. अभिगमन तिथि 22 July 2017.

बाहरी कड़ियाँ
-------------

* इंटरनेट मूवी डेटाबेस पर कृष्ण भारद्वाज
कासनी
**कासनी** (अंग्रेजी: Chicory/चिकोरी , वानस्पतिक नाम : *Cichorium intybus*) एक बारहमासी पौधा है जो भूमध्य क्षेत्र में पाया जाता है। इसमें नीले रंग के पुष्प लगते हैं। यह एक जड़ी-बूटी है जिसके कई तरह के स्वास्थ्य लाभ होते हैं। चिकोरी की जड़ को यूरोप में आमतौर पर कॉफी के विकल्प के रूप में प्रयोग किया जाता है। लेकिन इसमें कैफीन नहीं होता है और इसका स्वाद चॉकलेट की तरह होता है। यदि इसे कॉफी के साथ प्रयोग किया जाए तो यह कैफीन के प्रभावों को रोकता है।

भारत में चिकोरी उत्तर-पश्चिम में 6000 फीट की ऊंचाई और उत्तर प्रदेश, उत्तराखण्ड, पंजाब, कश्मीर में पाया जाता है। मुख्य रूप से कासनी की जड़ को औषधि के रूप में उपयोग किया जाता है। कासनी का सेवन भूख की कमी, पेट में परेशानी, कब्ज, दिल की तेज धड़कन और कई अन्य स्थिति के इलाज के लिए इस्तेमाल किया जा सकता है। 

कासनी एक बहुपयोगी फसल है। इसका इस्तेमाल हरे चारे के अलावा औषधीय रूप में कैंसर जैसी बिमारी में किया जाता है और खाने में इसका इस्तेमाल कॉफ़ी के साथ किया जाता है। कॉफ़ी में इसकी जड़ों को भुनकर मिलाया जाता है जिससे काफी का स्वाद बदल जाता है। इसकी जड़ मूली के जैसा दिखाई देती है। कासनी के पौधे पर नीले रंग के फूल दिखाई देते हैं जिनसे इसका बीज तैयार होता है। इसके बीज छोटे, हल्के और और भूरे सफेद दिखाई देते हैं।

कासनी की खेती नगदी फसल के रूप की जाती है। कासनी की खेती से फसल के रूप में इसके कंद और दाने दोनों उपज के रूप में प्राप्त होते हैं। भारत में ज्यादातर जगहों पर लोग इसे हरे चारे की फसल के रूप में अधिक उगाते हैं. क्योंकि लोगों को इसकी खेती के उपयोग के बारें में अधिक जानकारी नही है। इसकी रबी की फसलों के साथ की जाती है। इसकी खेती के लिए समशीतोष्ण और शीतोष्ण दोनों जलवायु उपयुक्त होती है। इसके पौधों को विकास करने के लिए सामान्य तापमान की जरूरत होती है। कासनी की खेती के लिए सर्दी का मौसम सबसे उपयुक्त होता है।

* कासनी का कन्दकासनी का कन्द
* कन्द से बना चूर्णकन्द से बना चूर्ण
* चूर्ण से बना पेयचूर्ण से बना पेय

सन्दर्भ
-------

1. ↑  "कासनी के लाभ और हानियाँ". मूल से 18 फ़रवरी 2020 को पुरालेखित. अभिगमन तिथि 3 मई 2020.
2. ↑  कासनी की खेती कैसे करें?

बाहरी कड़ियाँ
-------------

* कासनी की खेती कैसे करें?
* आलू छोड़ चिकोरी उगा रहे पश्चिमी यूपी के किसान
* Chicory Coffee: A Healthy Alternative to Coffee?
मोर (पेवो) तारामंडल
पेवो तारामंडल के क्षेत्र में तीन "भिड़ती" गैलेक्सियाँ है
**मोर** या **पेवो** तारामंडल खगोलीय गोले के दक्षिणी भाग में दिखने वाला एक तारामंडल है। इसमें कुछ मुख्य तारों को लकीरों से जोड़कर एक काल्पनिक मोर (पक्षी) की आकृति बनाई जा सकती है। "पेवो" (Pavo) लातिनी भाषा में "मोर" के लिए शब्द है। इसकी परिभाषा औपचारिक रूप से सन् १६१२ या १६१३ में पॅट्रस प्लैंकियस (Petrus Plancius) नामक डच खगोलशास्त्री ने की थी हालांकि इसके नाम का प्रयोग १५९७-१५९८ से ही शुरू हो चूका था।

अन्य भाषाओं में
---------------

मोर तारामंडल को अंग्रेजी में "पेवो कॉन्स्टॅलेशन" (Pavo constellation) बुलाया जाता है लेकिन कभी-कभी "पीकॉक कॉन्स्टॅलेशन" (Peacock constellation) भी कहते हैं, क्योंकि "पीकॉक" अंग्रेजी में "मोर" के लिए शब्द होता है। फ़ारसी में इस "ताऊस सूरत-ए-फ़लकी" (طاووس صورت فلکی‎) कहते हैं। "ताऊस" फ़ारसी में "मोर" को कहते हैं, उदाहरण के लिए विश्व-प्रसिद्ध "मोर सिंहासन" (Peacock throne, पीकॉक थ्रोन) को कभी-कभी भारत में भी "तख़्त-ए-ताऊस" कहा जाता है। "सूरत-ए-फ़लकी" का अर्थ "फ़लक" (आकाश) में तारों से बनाने वाली "सूरत"। यूनानी में भी इसे "ताऊस अस्तेरिस्मोस" (Ταώς αστερισμός) कहा जाता है। यूनानी में "अस्तेर" तारे को कहा जाता है।

तारे
----

मोर तारामंडल में ७ मुख्य तारे हैं, हालांकि वैसे इसमें २४ तारों को बायर नाम दिए जा चुके हैं। इनमें से ५ के इर्द-गिर्द ग़ैर-सौरीय ग्रह परिक्रमा करते हुए पाए गए हैं। इस तारामंडल के मुख्य तारे और अन्य वास्तुएँ इस प्रकार हैं -

* **अल्फ़ा पैवोनिस** (α Pav) - यह एक द्वितारा है जो पृथ्वी से आकाश में दिखने वाला सबसे रोशन तारों में से एक है।
* **डॅल्टा पैवोनिस** (δ Pav) - यह सूरज से बहुत मिलता-जुलता (लेकिन आयु में ज़्यादा) G श्रेणी का तारा है।
* **फ़ाई२ पैवोनिस** (φ2 Pav) - यह भी एक सूरज से मिलता-जुलता (लेकिन F श्रेणी) का तारा है। खगोलशास्त्रियों ने सन् १९९८ में इसके इर्द-गिर्द एक ग़ैर-सौरीय ग्रह पाए जाने की घोषणा की थी लेकिन अब इसमें कुछ शुबा है।
* **भिड़ती गैलेक्सियाँ** (interacting galaxies) - पेवो तारामंडल के क्षेत्र में तीन ऐसे गैलेक्सियाँ देखी जा सकती है जो समीप होने के कारण अपने गुरुत्वाकर्षण के प्रभाव से एक दुसरे पर खीचातानी कर रही हैं। इनका नामांकन आई॰सी॰४६८६, आई॰सी॰४६८७ और आई॰सी॰४६८९ है। ये पृथ्वी से २५ करोड़ प्रकाश-वर्ष की दूरी पर हैं।

इन्हें भी देखें
---------------

* अल्फ़ा पैवोनिस तारा
* आकाशगंगा
* तारामंडल

सन्दर्भ
-------

1. ↑  Harry John Philip Arnold, Paul Doherty, Patrick Moore. "The Photographic Atlas of the Stars". CRC Press, 1999. आई॰ऍस॰बी॰ऍन॰ 9780750306546. मूल से 29 जुलाई 2016 को पुरालेखित. अभिगमन तिथि 29 अगस्त 2011.सीएस1 रखरखाव: एक से अधिक नाम: authors list (link)
**किश्वर राय मर्चेंट** एक भारतीय अभिनेत्री व मॉडल हैं। किश्वर मर्चेंट ने "एक हसीना थी", "इतना न करो मुझसे प्यार" में काम किया हैं। वह बिग बॉस सीजन ९ में एक प्रतिभागी थी। 

किश्वर मर्चेंट

करियर
-----

किश्वर मर्चेंट बहुत से बालाजी के शोज "काव्यांजलि", "कसम से" में दिखाई दी हैं। २००८ में उन्होंने "मिले जब हम तुम" में एक नकारात्मक भूमिका (तमन्ना की भूमिका) निभाई थी। वह "प्यार की ये एक कहानी" में "हसीना" के किरदार के लिए बहुत लोकप्रिय हैं। उन्होंने "छोटी बहु" में "सोनिया" का किरदार भी निभाया था। 
२०१२ में उन्हें डॉ बेहद लोकप्रिय शोज "अमृत मंथन" व "अर्जुन" में देखा गया था। उसके बाद उन्हें "परवरिश", "होंगे जुदा ना हम" में भी देखा गया। २०१६ में उन्हें बालाजी के शो "ब्रह्मराक्षस" में दिखाई दी।

बिग बॉस९
--------

बिग बॉस ९ में वह एक प्रतिभागी थी।

व्यावसायिक जीवन
---------------

मर्चेंट का जन्म मुंबई में हुआ था सिराज मर्चेंट व रिजवाना मर्चेंट के घर में। वह १९९७ से टेलीविज़न उद्योग में काम कर रही हैं। १६ दिसम्बर २०१६ को उन्हका विवाह सुयश राय से हुआ।

सन्दर्भ
-------

1. ↑  "Kishwar Merchant in Bigg Boss 9 Double Trouble". Retrieved 21 January 2016.
2. ↑  Staff (Apr 18, 2015). "Kishwer S Merchantt: I can't do mythological shows, their hindi is quite tough". Times Internet. Retrieved 27 September 2015.
3. ↑  "Kishwar Merchant: My elimination 'unfair, forceful'". IANS. 9 January 2016. Retrieved 9 January 2016.
4. ↑  "Kishwer Merchant, Suyyash Rai tie the knot: All the photos from their wedding celebration". Retrieved 17 December 2016.
छत्तीसगढ़,मध्यप्रदेश एवं महाराष्ट्र छत्तीसगढ़ एवं मध्यप्रदेश में इस दिन गाँव गाँव मे पकवान बनाये जाते है खूब धूम धाम से इसे बनाया जाता है इस पर्व को होली के पांचवे दिन बनाया जाता है। महाराष्ट्र में होली के बाद पंचमी के दिन रंग खेलने की परंपरा है। यह रंग सामान्य रूप से सूखा गुलाल होता है। विशेष भोजन बनाया जाता है जिसमे पूरनपोली अवश्य होती है। मछुआरों की बस्ती मे इस त्योहार का मतलब नाच, गाना और मस्ती होता है। ये मौसम रिशते (शादी) तय करने के लिये मुआफिक होता है, क्योंकि सारे मछुआरे इस त्योहार पर एक दूसरे के घरों को मिलने जाते है और काफी समय मस्ती मे व्यतीत करते हैं। राजस्थान में इस अवसर पर विशेष रूप से जैसलमेर के मंदिर महल में लोकनृत्यों में डूबा वातावरण देखते ही बनता है जब कि हवा में लाला नारंगी और फ़िरोज़ी रंग उड़ाए जाते हैं। मध्यप्रदेश के नगर इंदौर में इस दिन सड़कों पर रंग मिश्रित सुगंधित जल छिड़का जाता है। लगभग पूरे मालवा प्रदेश में होली पर जलूस निकालने की परंपरा है। जिसे गेर कहते हैं। जलूस में बैंड-बाजे-नाच-गाने सब शामिल होते हैं। नगर निगम के फ़ायर फ़ाइटरों के वाॅटर (पानी) ट्रकों में रंगीन पानी भर कर जुलूस के तमाम रास्ते भर लोगों पर रंग डाला जाता है। जुलूस में हर धर्म के, हर राजनीतिक पार्टी के लोग शामिल होते हैं, प्राय: महापौर (मेयर) ही जुलूस का नेतृत्व करता है। प्राचीनकाल में जब होली का पर्व कई दिनों तक मनाया जाता था तब रंगपंचमी होली का अंतिम दिन होता था और उसके बाद कोई रंग नहीं खेलता था।

सन्दर्भ
-------

1. ↑  "होली के रूप अनेक : भाग दो". मेरा पन्ना. मूल (एचटीएम) से 17 नवंबर 2018 को पुरालेखित. अभिगमन तिथि 4 मार्च 2008. `|access-date=` में तिथि प्राचल का मान जाँचें (मदद)
2. ↑  "Holi Rangapanchami" (अंग्रेज़ी में). इंडियालाइफ़.कॉम. मूल (एचटीएम) से 3 मार्च 2008 को पुरालेखित. अभिगमन तिथि 4 मार्च 2008. `|access-date=` में तिथि प्राचल का मान जाँचें (मदद)
3. ↑  "Indore Festivals" (अंग्रेज़ी में). इंदौरसिटी.नेट. मूल (एचटीएमएल) से 4 जुलाई 2008 को पुरालेखित. अभिगमन तिथि 4 मार्च 2008. `|access-date=` में तिथि प्राचल का मान जाँचें (मदद)
**मुहाजिरीन** (अंग्रेज़ी:Muhajirun) अरबी भाषा के शब्द मुहाजिर (प्रवासी, शरणार्थी) का बहुवचन रूप मुहाजिरीन उन शुरुआती मुसलमानों (सहाबा और रिश्तेदार) को कहते हैं जो विरोधियों के उत्पीडन से परेशान हो कर पैग़म्बर मुहम्मद पर विश्वास करके मक्का से हिजरत करके उनके साथ मदीना गये थे।  हिन्दी उर्दू में मुहाजिरीन का प्रयोग अधिकतर शरणार्थियों के होने के कारण अब इस्लामी शब्दावली में मक्का से हिजरत करने वालों के लिए 'मुहाजिरीने मक्का' और 'मक्का के मुहाजिरीन' भी कहा जाने लगा। मदीना के मूल निवासियों को जिन्होंने इनकी सहायता की उन्हें अल-अंसार कहा गया। अल्ला बहुत बड़ा है अल्ला हम सब को इल्मे दीन शिखने की तौफ़ीक़ आता फरमाये

कुरआन में
---------

> अल्लाह नबी पर मेहरबान हो गया और **मुहाजिरों** और अनसार पर भी, जिन्होंने तंगी की घड़ी में उसका साथ दिया, इसके पश्चात कि उनमें से एक गिरोह के दिल कुटिलता की ओर झुक गए थे। फिर उसने उनपर दया-दृष्टि दर्शाई। निस्संदेह, वह उनके लिए अत्यन्त करुणामय, दयावान है (कुरआन 9:117)
> 
> 
> वह ग़रीब **मुहाजिरों** के लिए है, जो अपने घरों और अपने मालों से इस हालत में निकाल बाहर किए गए है कि वे अल्लाह का उदार अनुग्रह और उसकी प्रसन्नता की तलाश में है और अल्लाह और उसके रसूल की सहायता कर रहे है, और वही वास्तव में सच्चे है और उनके लिए जो उनसे पहले ही से हिजरत के घर (मदीना) में ठिकाना बनाए हुए है और ईमान पर जमे हुए है, वे उनसे प्रेम करते है जो हिजरत करके उनके यहाँ आए है और जो कुछ भी उन्हें दिया गया उससे वे अपने सीनों में कोई खटक नहीं पाते और वे उन्हें अपने मुक़ाबले में प्राथमिकता देते है, यद्यपि अपनी जगह वे स्वयं मुहताज ही हों। और जो अपने मन के लोभ और कृपणता से बचा लिया जाए ऐसे लोग ही सफल है (कुरआन 59:8-9)
> 
> 
>

मुहाजिरीन की सूची
-----------------

### पुरुष

हमज़ा इब्न अब्दुल मुत्तलिब , मुहम्मद के चाचा

अब्बास इब्न अब्द अल- मुत्तलिब , मुहम्मद के चाचा और बानू अब्बास के पूर्वज

सलमान फ़ारसी

बिलाल इब्न रबाह

खुनैस बिन हुजैफा

अबू ज़र अल-ग़िफ़ारी

मिकदाद बिन असवद

अम्मार बिन यासिर

अबू बुरैदाह अल-इस्लामी

खालिद बिन सईद

**राशिदून ख़लीफ़ा**:

अबू बक्र , मुहम्मद के वरिष्ठ साथी और ससुर। आयशा के पिता ।

उमर , वरिष्ठ साथी और मुहम्मद के ससुर। हफ्सा के पिता ।

उसमान , दूसरे चचेरे भाई और मुहम्मद के दामाद। उम्म कुलथुम और रुकय्याह के पति ।

अली , मुहम्मद के चचेरे भाई और दामाद। फातिमा के पति ।

### महिलाएं

सौदा बिन्त ज़मआ मुहम्मद की दूसरी पत्नी

आयशा मुहम्मद की तीसरी पत्नी 

फातिमा बिन्त असद , अबू तालिब की पत्नी, 'अली की माँ और मुहम्मद की चाची

अस्मा' बिन्त अबी बकर , जुबैर की पत्नी और मुहम्मद की भाभी।

लुबाबा बिन्त अल-हरिथ , अल-अब्बास की पत्नी और मुहम्मद की चाची और भाभी

उम्म रुमान , अबू बक्र की पत्नी और आइशा के माध्यम से मुहम्मद की सास।

### मुहम्मद की बेटियां

फ़ातिमा , मुहम्मद की बेटी और अली इब्न अबी तालिब की पत्नी

रुकैया , मुहम्मद की बेटी और उथमन इब्न अफ्फान की पत्नी

उम्मे कुलसूम , मुहम्मद की बेटी और उथमन इब्न अफ्फान की पत्नी

ज़ैनब , मुहम्मद की बेटी और अबू अल-अस इब्न अल-रबी की पत्नी

  

उमामा बिन्त ज़ैनब, मुहम्मद की नवासी (बेटी ज़ैनब की बेटी) और अली इब्न अबी तालिब की पत्नी

इन्हें भी देखें
---------------

* मुहाजिर
* हिजरत
* मुहम्मद की सैन्य उपलब्धियाँ
* मुहम्मद के अभियानों की सूची
* गुलामी पर इस्लाम के विचार

सन्दर्भ
-------

1. ↑  मुहाजिरीन के अर्थ
2. ↑  Peshawar Nights on Al-Islam.org

बाहरी कड़ियाँ
-------------

* अर्रहीकुल मख़तूम (सीरत नबवी ), पैगंबर की जीवनी (प्रतियोगिता में प्रथम पुरस्कार से सम्मानित पुस्तक), हिंदी (Pdf)
लाल, हरे और अन्य रंगों के कैमरा फ़िल्टर
**रंग दृष्टि** (color vision) किसी जीव या यंत्र की देखने की प्रक्रिया में प्रकाश में उपस्थित भिन्न तरंगदैर्घ्यों (वेवलेंथों) या आवृत्ति (फ़्रिक्वेन्सी) का अंतर भाँपने की क्षमता होती है। अलग-अलग वस्तुएँ एक-दूसरे से भिन्न तरंगदैर्घ्यों से प्रकाश उत्पन्न या प्रतिबिम्बित करती हैं, इसलिए रंग दृष्टि तीव्रता से दृश्य समझने में बहुत लाभदायक होती है। यह भिन्न तरंगदैर्घ्य प्राणी को अलग-अलग रंग प्रतीत होते हैं। मानवों व अन्य स्तनधारियों में रंग दृष्टि उनकी आँखों के दृष्टि पटल (रेटिना) में उपस्थित शंकु कोशिकाएँ प्रदान करती हैं।

इन्हें भी देखें
---------------

* दृश्य बोध
* रंग
* शंकु कोशिका

सन्दर्भ
-------

1. ↑  Nathans, Jeremy; Thomas, Darcy; Hogness, David S. (April 11, 1986). "Molecular Genetics of Human Color Vision: The Genes Encoding Blue, Green, and Red Pigments". Science. 232 (4747): 193–202. Bibcode:1986Sci...232..193N.
2. ↑  Wyszecki, Günther; Stiles, W.S. (1982). Color Science: Concepts and Methods, Quantitative Data and Formulae (2nd ed.). New York: Wiley Series in Pure and Applied Optics. ISBN 0-471-02106-7.
**रंभा** हिंदू पौराणिक कथाओं में, एक असुर या  पौराणिक प्राणी था। रंभा और करंभ असुर भाई थे, जो दानु और कश्यप के वंशज के रूप में पैदा हुए थे। जब वे छोटे थे तब दोनों ने ब्रह्मांड में दानवों के शासन को स्थापित करने के लिए विशेष शक्तियां प्राप्त करने के लिए तपस्या करने का फैसला किया।

तपस्या और वरदान
---------------

रंभा ने अग्नि देव को प्रसन्न करने के लिए जलती हुई आग के अंदर खड़े होकर तपस्या शुरू की, जबकि करंभ वरुण देव को प्रसन्न करने के लिए पानी के अंदर खड़े हो गए। जब इंद्र को उनके बारे में पता चला, तो उन्होंने दोनों भाइयों को मारने का फैसला किया। सबसे पहले उसने खुद को मगरमच्छ में बदल लिया और करम्भा को पानी में मार डाला। हालांकि, अग्नि देव ने रंभा को बचा लिया जब इंद्र ने उन्हें मारने की कोशिश की। अंत में, रंभा को अग्नि देव से वरदान मिला कि वह किसी भी देवता, दानव या मानव द्वारा नहीं मारा जाएगा। केवल एक मरा हुआ आदमी ही उसे मार सकता था (जो लगभग असंभव था)। वरदान पाकर रंभा शक्तिशाली हो गई; उन्होंने मनुष्यों और अन्य जीवित प्राणियों की सामूहिक हत्याएं शुरू कीं थी।

महिषासुर का जन्म
----------------

बाद में, रंभा ने एक पानी की भैंस को देखा और उसे प्यार हो गया, इसलिए उसने खुद को पानी की भैंस में बदल लिया और उसके साथ रहने लगा। जब भैंस गर्भवती थी, एक अन्य जल भैंस उसकी ओर आकर्षित हो गई। रंभा और अजनबी जल भैंस के बीच लंबी लड़ाई हुई, जिसके परिणामस्वरूप रंभा की मृत्यु हो गई। बाद में जल भैंस को रंभा के सैनिकों ने मार डाला। मादा जल भैंस ने महिषासुर नामक राक्षस को जन्म दिया। चूंकि वह एक भैंस और असुर के मिलन से पैदा हुए थे, उनमें मानव और भैंस के रूप को इच्छानुसार बदलने की क्षमता थी।

पुनर्जन्म
---------

किंवदंतियों के अनुसार, रंभा का जन्म शुंभ और निशुंभ के सेनापति रक्तबीज के रूप में हुआ था। जब कौशिकी को इन दो राक्षस भाइयों की बढ़ती शक्ति को कुचलने के लिए भेजा गया था, तो उन्हें रक्तभोज के कड़े विरोध का सामना करना पड़ा था। उसे वरदान था कि अगर उसके खून की एक बूंद जमीन पर गिरती है, तो एक और नया रक्तबीज बन जाएगा, जिससे वह लगभग अजेय हो जाएगा। कौशिकी ने तब काली का रूप धारण किया, और जमीन को छूने से पहले खून को चाट लिया। धीरे-धीरे, रक्तबीज पराजित हुआ और मारा गया।

सन्दर्भ
-------

1. ↑  Sarraf, Ritesh Raj. "Story Of Navratri". *RESEARCHUT* (अंग्रेज़ी में). अभिगमन तिथि 2021-11-10.
2. ↑  "Mahishasura was the son of a demon and buffalo, know the story". *News Track* (English में). 2020-07-24. अभिगमन तिथि 2021-11-10.सीएस1 रखरखाव: नामालूम भाषा (link)

बाहरी कड़ी
----------

* रम्भा
एक आधुनिक रकाब
**रकाब** एक ऐसे खोल या गोले को कहा जाता है जिसमें घोड़े या ऐसे अन्य जानवर पर सवार व्यक्ति अपने पाऊँ टिकाता है। आम तौर पर दो रकाब होते हैं (एक दाएँ पाऊँ के लिए और एक बाएँ पाऊँ के लिए)। घोड़े पर चढ़ने के लिए भी इनका प्रयोग होता है। रकाब के प्रयोग से घुड़सवार अधिक जल्दी से जानवर पर सवार हो सकता है और घोड़े पर बैठे हुए उसका संतुलन भी ज़्यादा सही होता है। इस से यात्रा, शिकार और युद्ध में बहुत सहायता मिलती है। रकाब भिन्न प्रकारों और सामग्रियों की बनती है लेकिन अक्सर उसके ऊपर चमड़े या कपड़े के पट्टे होते हैं जिनसे उन्हें ऊपर-नीचे किया जा सके। इन पट्टों से अलग-अलग कदों के सवारों के लिए रकाब को ऊपर-नीचे किया जा सकता है और दोनों तरफ़ की रकाब को बराबर की ऊँचाई पर ठीक भी किया जा सकता है। माना जाता है कि रकाब का आविष्कार भारत में ५०० ईसापूर्व में हुआ था।

अन्य भाषाओँ में
---------------

अंग्रेजी में 'रकाब' को 'स्टिरप' (stirrup) कहते हैं।

इन्हें भी देखें
---------------

* ज़ीन
* घोड़ा

सन्दर्भ
-------

1. ↑  Horse Hoeing Husbandry, Fifth Edition, Jethro Tull, Aaron Brachfeld, Mary Choate, Coastalfields Press, *... The earliest stirrups were invented in India in about 500 BC and were a simple toe loop made of straps used for a mounting aid ...*
2. ↑  Inventions that changed the world, Rodney Castleden, Futura, 2007, ISBN 978-0-7088-0786-6, *... The horse was domesticated as early as 4500 BC It is not known how early people experimented with riding horses, but it is surprising that the stirrup was not invented until as late as 500 BC That innovation was made in India ...*
**कस्मे वादे** 1978 में बनी हिन्दी भाषा की फिल्म है। इसका निर्देशन और निर्माण रमेश बहल ने किया। फिल्म में अमिताभ बच्चन, राखी, रणधीर कपूर, नीतू सिंह और अमज़द ख़ान हैं। रणधीर कपूर ने इस फिल्म के लिए सर्वश्रेष्ठ सहायक अभिनेता का फिल्मफेयर नामांकन अर्जित किया, जो इस फिल्म के लिये एकमात्र नामांकन रहा। संगीत आर॰ डी॰ बर्मन का है और बोल गुलशन बावरा के हैं।

संक्षेप
-------

सुमन (राखी) और अमित (अमिताभ बच्चन) एक-दूसरे से प्यार करते हैं और जल्द ही शादी करने की योजना बनाये हुए हैं। अमित अपने छोटे भाई, राजू (रणधीर कपूर) के साथ रहता है, और राजू पहले से ही सुमन को "भाभी" कहता है। अमित कॉलेज में शिक्षक है, लेकिन राजू बेरोजगार है और अमित और सुमन की लाड़-प्यार से थोड़ा बिगड़ गया है। राजू बुरी संगत में पड़ जाता है, और परिणामस्वरूप मुसीबत में पड़ जाता है। जब अमित राजू की मदद करने आता है, तो उसे मार दिया जाता है। सुमन अपने को विधवा होना मान लेती है और दोबारा शादी नहीं करने की योजना बनाती है।

फिर एक दिन अमित की शक्ल-सूरत जैसा एक व्यक्ति दिखता है, जिसका नाम शंकर है। वह सुमन और राजू के जीवन में प्रवेश करता है। अपराधबोध से ग्रस्त, राजू सोचता है कि उसने अपने भाई को वापस पा लिया है। वह शंकर को काम पर रखने का प्रबंध करता है। वह यह नहीं जानता कि शंकर अपराधी है और पुलिस से भागने के मार्ग की तलाश कर रहा है। राजू के समर्थन और शंकर और सुमन के बीच बढ़ते आकर्षण के कारण शंकर बुरे काम छोड़ देता है। फिर भी, शंकर इतनी आसानी से अपने अतीत से बच नहीं सकता।

हीरे की तस्करी में शंकर से मजबूरन मदद कराने के लिये सुमन का अपहरण कर लिया जाता है। राजू की मदद से घायल शंकर, सुमन की रक्षा करता है। 

राजू की मंगेतर के रूप में नीतू सिंह की भी छोटी भूमिका थी। अमज़द ख़ान मुख्य खलनायक थे जबकि अमित के हत्यारे की भूमिका विजयेन्द्र घटगे ने निभाई थी।

मुख्य कलाकार
------------

* राखी गुलज़ार — सुमन
* अमिताभ बच्चन — अमित एवं शंकर
* रणधीर कपूर — राजू
* नीतू सिंह — नीता
* विजयेन्द्र घटगे — कुंदन घनश्यामदास
* भगवान — गायक

संगीत
-----

सभी गीत गुलशन बावरा द्वारा लिखित; सारा संगीत आर॰ डी॰ बर्मन द्वारा रचित।

| क्र॰ | शीर्षक | गायक | अवधि |
| --- | --- | --- | --- |
| 1. | "कस्मे वादे निभायेंगे हम" (I) | किशोर कुमार, लता मंगेशकर | 4:45 |
| 2. | "गुमसुम क्यों है सनम" | आशा भोंसले | 4:30 |
| 3. | "प्यार के रंग से" | आनंद कुमार, आशा भोंसले | 8:10 |
| 4. | "आती रहेंगी बहारें" (I) | किशोर कुमार, अमित कुमार, आशा भोंसले | 5:15 |
| 5. | "कल क्या होगा किसको पता" | आर॰ डी॰ बर्मन | 5:07 |
| 6. | "मिले जो कड़ी कड़ी" | किशोर कुमार, आशा भोंसले, मोहम्मद रफ़ी | 5:44 |
| 7. | "आती रहेंगी बहारें" (II) | अमित कुमार | 2:50 |
| 8. | "कस्मे वादे निभायेंगे हम" (II) | किशोर कुमार, लता मंगेशकर | 2:04 |

नामांकन और पुरस्कार
-------------------

| प्राप्तकर्ता और नामांकित व्यक्ति | पुरस्कार वितरण समारोह | श्रेणी | परिणाम |
| --- | --- | --- | --- |
| रणधीर कपूर | फिल्मफेयर पुरस्कार | फ़िल्मफ़ेयर सर्वश्रेष्ठ सहायक अभिनेता पुरस्कार | नामित |

सन्दर्भ
-------

1. ↑  "Amitabh Bachchan celebrates 38 years of Kasme Vaade". *हिन्दुस्तान टाइम्स* (अंग्रेज़ी में). 20 अप्रैल 2016. मूल से 2 अप्रैल 2019 को पुरालेखित. अभिगमन तिथि 2 अप्रैल 2019.

बाहरी कड़ियाँ
-------------

* *कस्मे वादे*  इंटरनेट मूवी डेटाबेस पर
***रंजू की बेटियां*** रश्मि शर्मा टेलीफिल्म्स के द्वारा निर्मित एक भारतीय टेलीविजन ड्रामा सीरीज़ है।  इसमें रीना कपूर,  अयूब खान, करण खंडेलवाल,  जीवनवंश चड्ढा, मोनिका चौहान और रूपल त्यागी हैं ।

सारांश
------

यह शो मुज़फ्फरपुर में रहने वाली रंजू और उसकी बेटियों पर आधारित है। जब रंजू के पति गुड्डू मिश्रा दूसरी शादी करके ललिता को ले लाते है तो रंजू की मुश्किलें बढ़ जाती है। यह शो एक मां, उसकी बेटियों और उनके जीवन की कठिनाइयों पर आधारित है।

मुख्य किरदार
------------

* रीना कपूर – रंजू गुड्डू मिश्रा

एक पारंपरिक, परोपकारी और मजबूत महिला जो अपने परिवार को एकजुट रखती है। वह खुद और 'प्रगति' नाम से एक टेलरिंग की दुकान चलाती है। शालू, बुलबुल, मुसकान और टिया की माँ; लकी और विक्की की सौतेली माँ, गुड्डू की पहली और वैध पत्नी

* अयूब खान – गुड्डू मिश्रा

एक आज्ञाकारी, धनवान, रूढ़िवादी, जिम्मेदार और अहंकारी व्यक्ति। अपनी पहली शादी के साथ रंजू के पति और दूसरी शादी के साथ ललिता के पति; पहली पत्नी रंजू से शालू, बुलबुल, मुसकान और टिया के पिता; विक्की और लकी के पिता अपनी दूसरी पत्नी ललिता से

* नवीन पंडिता – विशेश
* मोनिका चौहान – शालू रंजू मिश्रा / शालू गुड्डू मिश्रा

रंजू और गुड्डू की पहली और सबसे बड़ी बेटी; टिया, मुसकान और बुलबुल की बड़ी बहन

* रूपल त्यागी – बुलबुल रंजू मिश्रा / बुलबुल गुड्डू मिश्रा

रंजू और गुड्डू की दूसरी बेटी; शालू, मुसकान और टिया की बहन

* आरुषि शर्मा – मुसकान रंजू मिश्रा के रूप में / मुसकन गुड्डू मिश्रा

रंजू और गुड्डू की तीसरी बेटी; शालू, टिया और बुलबुल की बहन

* अदीबा हुसैन – तिया रंजू मिश्रा / तिया गुड्डू मिश्रा

रंजू और गुड्डू की चौथी और सबसे छोटी बेटी; शालू, मुसकान और बुलबुल की छोटी बहन

* जीवनवंश चड्ढा – विक्की गुड्डू मिश्रा

गुड्डू और ललिता के दूसरे और छोटे बेटे के जुड़वा बच्चों में से एक; रंजू का सौतेला बेटा; शालू, बुलबुल, मुसकान और टिया का सौतेला भाई

* दीपशिखा नागपाल – ललिता मिश्रा

एक बंगाली मूल की महिला; गुड्डू की दूसरी और प्यारी पत्नी; विक्की और लकी की माँ; शालू, बुलबुल, मुसकान और टिया की सौतेली माँ

* करन खंडेलवाल – लकी गुड्डू मिश्रा

गुड्डू और ललिता के पहले और बड़े बेटे के जुड़वा बच्चों में से एक; रंजू का सौतेला बेटा; शालू, बुलबुल, मुसकान और टीया का सौतेला भाई

संदर्भ
------

 



1. ↑  Bureau, ABP News (2021-02-05). "Ranju Ki Betiyaan to be seen on Dangal TV soon". *ABP Live* (अंग्रेज़ी में). अभिगमन तिथि 2021-02-06.
2. ↑  "It is refreshing to start shooting again: Reena Kapoor on shooting for Ranju Ki Betiyaan - Times of India". *The Times of India* (अंग्रेज़ी में). अभिगमन तिथि 2021-02-06.
3. ↑  "Karan Khandelwal joins the cast of Rashmi Sharma's 'Ranju Ki Betiyaan' - Times of India". *The Times of India* (अंग्रेज़ी में). अभिगमन तिथि 2021-02-06.
भारत में केन्द्र सरकार ने सर्वशिक्षा अभियान‎ को बढ़ावा देने के लिए **कस्तूरबा गांधी बालिका विद्यालय योजना** के निर्देशन में देशभर में 750 आवासीय स्कूल खोलने का प्रावधान किया है। इस योजना का शुभारम्भ 2006-07 में किया गया। इन विद्यालयों में कम से कम 75% सीटें अनुसूचित जाति व जनजाति, पिछड़ा वर्ग तथा अल्पसंख्यक वर्गों की बालिकाओं के लिए आरक्षित है बाकि 25% गरीबी रेखा के नीचे जीवन यापन करने वाले परिवार की बालिकाओं के लिए है। बेटी बचाओ बेटी पढ़ाओ योजना को सार्थक बनाने के लिए कस्तूरबा गांधी बालिका आवासीय विद्यालय में अब 12वीं तक की पढ़ाई होती है।

इतिहास
------

यह योजना अगस्त 2004 में भारत सरकार द्वारा पेश की गई थी। तब इसे शैक्षिक रूप से पिछड़े ब्लॉकों में अनुसूचित जाति, अनुसूचित जनजाति, अन्य पिछड़ा वर्ग, अल्पसंख्यक समुदायों और गरीबी रेखा से नीचे के परिवारों की लड़कियों के लिए शैक्षिक सुविधाएं प्रदान करने के लिए सर्व शिक्षा अभियान कार्यक्रम में एकीकृत किया गया था।

कस्तूरबा गांधी बालिका आवासीय विद्यालय नयागांव, सारण (बिहार)

उद्देश्य
--------

ग्रामीण क्षेत्रों और वंचित समुदायों के बीच लैंगिक असमानता अभी भी बनी हुई है। नामांकन के रुझान को देखते हुए, प्राथमिक स्तर पर लड़कियों के नामांकन में लड़कों की तुलना में, विशेष रूप से उच्च प्राथमिक स्तर पर महत्वपूर्ण अंतर बना हुआ है। केजीबीवी का उद्देश्य यह सुनिश्चित करना है कि प्रारंभिक स्तर पर आवासीय सुविधाओं के साथ आवासीय विद्यालयों की स्थापना करके समाज के वंचित समूहों की लड़कियों के लिए गुणवत्तापूर्ण शिक्षा संभव और सुलभ हो।

पात्रता
-------

यह योजना 2004 में शैक्षिक रूप से पिछड़े ब्लॉकों (ईबीवी) में अपनी स्थापना के बाद से लागू थी, जहां ग्रामीण महिला साक्षरता राष्ट्रीय औसत (46.13%: जनगणना 2001) से कम है और साक्षरता में लिंग अंतराष्ट्रीय औसत (21.59%: जनगणना 2001) से अधिक है। इन ब्लॉकों में, निम्नलिखित क्षेत्रों में स्कूल स्थापित किए जा सकते हैं:

1. जनजातीय आबादी की सघनता, कम महिला साक्षरता और/या कई लड़कियां स्कूल से बाहर हैं।
2. अनुसूचित जाति, अनुसूचित जनजाति, अन्य पिछड़ा वर्ग और अल्पसंख्यक आबादी की सघनता, कम महिला साक्षरता और/या कई लड़कियां स्कूल से बाहर हैं।
3. कम महिला साक्षरता वाले क्षेत्र
4. कई छोटी, बिखरी हुई बस्तियों वाले क्षेत्र जो स्कूल के योग्य नहीं हैं।

निम्नलिखित को शामिल करने के लिए पात्र ब्लॉकों के मानदंड को 1 अप्रैल 2008 से संशोधित किया गया है:

1. 30% से कम ग्रामीण महिला साक्षरता वाले अतिरिक्त 316 शैक्षिक रूप से पिछड़े ब्लॉक।
2. राष्ट्रीय औसत (53.67%: जनगणना 2001) से कम महिला साक्षरता दर वाले 94 कस्बों/शहरों में अल्पसंख्यक बहुलता (अल्पसंख्यक मामलों के मंत्रालय द्वारा पहचान की गई सूची के अनुसार) है।

आवासीय विद्यालय
---------------

यह योजना 28 राज्यों और केंद्र शासित प्रदेशों में लागू की गई है:
असम, आंध्र प्रदेश, अरुणाचल प्रदेश, बिहार, छत्तीसगढ़, दादरा और नगर हवेली, दिल्ली, गुजरात, हरियाणा, हिमाचल प्रदेश, जम्मू और कश्मीर, झारखण्ड, कर्नाटक, मध्य प्रदेश, महाराष्ट्र, मणिपुर, मेघालय, मिजोरम, नागालैंड, ओडिशा, पंजाब, राजस्थान, तमिलनाडु, तेलंगाना, त्रिपुरा, उत्तर प्रदेश, उत्तराखंड और पश्चिम बंगाल।

सन्दर्भ
-------

1. ↑  "अब इंटर तक कस्तूरबा गांधी आवासीय बालिका विद्यालय में होगी पढ़ाई". मूल से 23 जुलाई 2019 को पुरालेखित. अभिगमन तिथि 23 जुलाई 2019.
2. ↑  "अब कक्षा 12 तक होंगे कस्तूरबा गांधी बालिका विद्यालय". मूल से 23 जुलाई 2019 को पुरालेखित. अभिगमन तिथि 23 जुलाई 2019.
**कस्तूरी** एक भारतीय हिन्दी प्रेम कहानी धारावाहिक है। इस धारावाहिक का प्रसरण २३ अप्रैल २००७ को रात ९:३० बजे स्टार प्लस पर हुआ। इस धारावाहिक का निर्माण एकता कपूर एवं शोभा कपूर ने अपनी कंपनी बालाजी टेलीफिल्म्स के द्वारा किया है। इस धारावाहिक में शुभांगी आत्रे और करन पटेल मुख्य पात्र की भूमिका निभा रहे है।

कहानी
-----

ये धारावाहिक एक सीधी सादी 'कस्तूरी चावला' की कहानी है। कस्तूरी अपनी ग्रेजुएशन पूर्ण करके एक बिगड़े अमीर जादे रॉबी सबरवाल की कंपनी में अपना काम शुरू करती है। रॉबी एक नामचीन रॉकस्टार है। जिसके गानों पर लोग फिदा है। कस्तूरी और रॉबी बेहद एक दूसरे को नापसंद करते है। रौनक रॉबी का एक खास दोस्त है, जिसे कस्तूरी की सादगी बेहद पसंद है। रौनक और कस्तूरी एक दूसरे के अच्छे दोस्त बन जाते है। साथ रहते रहते रॉबि और कस्तूरी एक दूसरे को पसंद करने लगते है और एक दूसरे से उन्हें प्यार हो जाता है जो रौनक को अच्छा नहीं लगता। रौनक कस्तूरी और रॉबी के बीच गलत फहमियां पैदा करता है जिससे उनके रिश्ते में दूरियां आती है। ये धारावाहिक रॉबी और कस्तूरी की प्रेम गाथा को दर्शाती है।

पात्र
-----

* शुभांगी आत्रे - कस्तूरी चावला
* करन पटेल - रॉबी सबरवाल
* नंदीश संधू/ जतिन शाह - रौनक

संदर्भ
------

1. ↑  बालाजी टेलीफिल्म्स का नया धारावाहिक 'कस्तूरी' स्टार प्लस पर लॉन्च हुआ

बाह्य कड़ियां
-------------

* *कस्तूरी (धारावाहिक)*  इंटरनेट मूवी डेटाबेस पर
केन्द्रीय विद्यालय संख्या 4, ग्वालियर (भारत के मानव संसाधन विकास मंत्रालय, भारत सरकार के अधीन।), सी॰बी॰एस॰ई॰, नई दिल्ली से संबद्ध है और केन्द्रीय विद्यालय संगठन की एक शाखा है। विद्यालय विज्ञान और वाणिज्य संकायों में बारहवीं कक्षा तक के लिए स्कूल शिक्षा प्रदान करता है।

स्थापना
-------

केन्द्रीय विद्यालय नंबर 4, वायुसेना स्थल महाराजपुर, ग्वालियर, 141 छात्रों और एक अस्थायी इमारत में कुछ स्टाफ के सदस्यों के साथ 1985 में केन्द्रीय विद्यालय संगठन, भोपाल क्षेत्र के एक संस्करण के रूप में स्थापित किया गया था। वर्तमान में यह 1249 छात्रों और 35 शिक्षकों को समाहित किए हुये है।

पाठ्यक्रम व संकाय
-----------------

यह विद्यालय प्राथमिक शिक्षा, माध्यमिक कक्षाओं व विज्ञान और वाणिज्य विषयों में वरिष्ठ माध्यमिक कक्षाओं हेतु शिक्षा प्रदान करता है।

वर्तमान स्थिति
--------------

वर्तमान में यह विद्यालय केन्द्रीय विद्यालय संगठन, आगरा क्षेत्र के अंतर्गत आता है और श्री मुनेन्द्र सिंह इस संस्था के प्रधानाचार्य है।

इन्हें भी देखें
---------------

* केंद्रीय विद्यालय संगठन

सदर्भ सूत्र
-----------

1. ↑  "वैबसाइट सूचना". मूल से 24 मार्च 2016 को पुरालेखित. अभिगमन तिथि 12 जून 2016.
2. ↑  महेंद्र प्रताप सिंह. "विद्यालय के बारे मे". *Official*. केन्द्रीय विद्यालय क्र.4, ग्वालियर. मूल से 18 जनवरी 2015 को पुरालेखित. अभिगमन तिथि 18 January 2015.
3. ↑  "संग्रहीत प्रति". मूल से 15 मार्च 2016 को पुरालेखित. अभिगमन तिथि 12 जून 2016.
4. ↑  के॰वी॰एस॰, क्षेत्रीय का॰ आगरा. "Directory of KVs of Agra Region". के॰वी॰एस॰, क्षेत्रीय का॰ आगरा. मूल से 18 जनवरी 2015 को पुरालेखित. अभिगमन तिथि 18 January 2015.

वाह्य कड़ियाँ
-------------

* केंद्रीय विद्यालय क्र॰ 4, ग्वालियर
* केंद्रीय विद्यालय संगठन
कार्ल गुत्स्‌को
**कार्ल गुत्स्‌को** (Karl Ferdinand Gutzkow ; १७ मार्च १८११ - १६ दिसम्बर १८७८) उन्नीसवीं शताब्दी के मध्य के तरुण जर्मन आन्दोलन के उल्लेखनीय जर्मन साहित्यकार थे।

इनका जन्म एक निर्धन परिवार में हुआ था। लेकिन उनमें प्रतिभा और महत्वाकांक्षा थी। साहित्यजगत में सफलता प्राप्त करने का उन्होंने निश्चय कर लिया था। जर्मनी के प्रगतिशील विचारोंवाले युवक लेखकों के ये नेता हो गए। 1835 ई॰ में उनका उपन्यास ‘*वैली दि डाउटर*’ छपा जिसके माध्यम से इन्होंने बड़े साहस के साथ जीवन की भौतिक आवश्यकताओं पर बल दिया। इस पुस्तक की तीव्र आलोचना हुई और अनैतिकता के दोष का तर्क देकर तत्कालीन शासन ने इसपर प्रतिबंध लगा दिया। गुत्स्‌कों को भी जेल की सजा हुई। एक दूसरा उपन्यास *नेबेनियांद ईरा'* (Nebeneind era) में उन्होंने जर्मनी के तत्कालीन सामाजिक जीवन का बड़ा व्यापक चित्र प्रस्तुत किया है। इन्होंने नाटक भी लिखे। ‘*वील ए कोस्ता*’ (Weil a Costa) में इन्होंने धार्मिक स्वतंत्रता की आवाज उठाई है। इनका एक उपन्यास ‘*द नाइटस ऑव द स्पिरिट*’ है जिसमें राजनीतिक शक्ति के प्रश्न का विवेचन है।

बाहरी कड़ियाँ
-------------
**केन्द्रीय भैंस अनुसन्धान संस्थान, हिसार** भैंसों से सम्बन्धित अनुसन्धान करने वाला भारत का एक विश्वविद्यालय है। यह हिसार में स्थित है जो दिल्ली से १७० किमी दूर है।  इसका दूसरा प्रांगण नाभा में स्थित है। जुलाई २०१७ में भारतीय कृषि अनुसंधान परिषद ने इस संस्थान को सन २०१६-१७ के लिए भारत का सर्वश्रेष्ठ भैंस अनुसन्धान संस्थान घोषित किया था। 

केंद्रीय भैंस अनुसंधान संस्थान (CIRB) की स्थापना वर्ष 1985 में हुई थी। इससे पहले यह हरियाणा सरकार के अन्तर्गत संतान परीक्षण सांड फ़ॉर्म के नाम से था। पंजाब सरकार से नीली-रावी भैंस फ़ॉर्म के हस्तांतरण द्वारा दिसम्बर 1987 में बीर दोसांझ, नाभा, जिला पटियाला, पंजाब में एक उप-परिसर की स्थापना की गैइ। मुख्य परिसर ने अत्यधिक अच्छी नस्ल के मुर्रा प्रजनन झुंड की स्थापना की, जबकि उप-परिसर ने नीली-रावी भैंस के अत्यधिक अच्छी वंशावली के प्रजनन झुंड को स्थापित किया।

संस्थान द्वारा उन्नत भैंसों के विभिन्न पहलुओं पर अनुसंधान किया जाता है जिसमें जर्मप्लाज़्म का संरक्षण, सुधार और प्रसार, इष्टतम आहार और चारा प्रणालियों का विकास, प्रजनन क्षमता और दूध, माँस तथा प्रजातियों के सूखे के दौरान निष्पादन को बढ़ाने के लिए स्वास्थ्य प्रबंधन के तरीक़ों में वृद्धि आदि शामिल हैं।

सन्दर्भ
-------

1. 1 2
2. ↑  CIRB website
3. ↑  50 years of Indian agriculture, page 245
4. ↑  "लुवास का भैंस फार्म देश का सर्वश्रेष्ठ केंद्र घोषित (Hisar LUVAS Buffalo farm best in the nation).", Dainik Jagran, 25 July 2017.

इन्हें भी देखें
---------------

* भैंस
केन्द्रीय विद्यालय बालीगंज
**केन्द्रीय विद्यालय, बालीगंज** कोलकाता स्थित एक केन्द्रीय विद्यालय है। इसकी स्थापना वर्ष 1983 में हुई थी। यह शिक्षा के सीबीएसई पैटर्न पर केन्द्रीय विद्यालय संगठन नई दिल्ली द्वारा संचालित समग्र शिक्षा और सर्वांगीण विकास के लिए अग्रणी स्कूलों में से एक है।

शैक्षिक सुविधाएँ
----------------

केन्द्रीय विद्यालय, बाली गंज के पुस्तकालय में लगभग 16,150 अच्छी तरह से चयनित पुस्तकों का एक विस्तृत संग्रह है। इनमें अंग्रेजी, हिंदी, कथा, गैर-कथा से लेकर संदर्भ पुस्तकों जैसे विश्वकोश, विषय शब्दकोश, वार्षिक पुस्तकें आदि शामिल हैं। यह विद्यालय प्रमुख समाचार पत्रों और पत्रिकाओं का नियमित ग्राहक भी है। प्राथमिक अनुभाग के साथ-साथ माध्यमिक और वरिष्ठ माध्यमिक वर्गों के लिए ओपन शेल्फ और क्लास लाइब्रेरी सिस्टम है। अतिरिक्त पूरक पठन को प्रोत्साहित करने के लिए पठन और रचनात्मक लेखन से संबंधित विभिन्न प्रतियोगिताओं का आयोजन किया जाता है। कक्षा ११ और १२ (सभी 10 वर्गों) के छात्रों को उनके पढ़ने के कौशल और मजबूत शब्दावली निर्माण को बढ़ाने के लिए कक्षा पढ़ने के लिए समाचार पत्र मिलता है।

यह विद्यालय एक सुंदर तीन मंजिला आयताकार इमारत में है जिसके चारों ओर का वातावरण बहुत हरा-भरा है। इस विद्यालय में बड़ी कक्षाएं, अच्छी तरह से सुसज्जित प्रयोगशालाएं, सम्मेलन हॉल और सभी आधुनिक उपकरणों के साथ तीन कंप्यूटर प्रयोगशालाएं हैं। सुन्दर उद्यान, बच्चों का पार्क और दो बड़े खेल के मैदान इसकी अतिरिक्त सुविधाएं हैं।
**कार्ल काउत्स्की** (१८५४ - १९३८), कार्ल मार्क्स का मित्र तथा प्रिय शिष्य था। इस जर्मन मार्क्सवादी को एंगेल्स की मृत्यु के बाद इसको ही मार्क्सवादी दर्शन का सबसे बड़ा व्याख्याकार माना जाता था। 

कार्क काउत्स्की का जन्म १० अक्टूबर, सन् १८५४ ई. को प्राग में हुआ था। सन् १८८३ ई. में इसने एक समाजवादी पत्र निकालना प्रारम्भ किया जो सन् १९१७ तक निकलता रहा। सन् १८९१ ई. की एरफ़ुर्ट योजना के प्रवर्तक के रूप में इसने मार्क्सवादी विचारधारा को रूपांतरित करने के आंदोलन का विरोध किया। सन् १९१४ ई. में प्रथम महायुद्ध का प्रारम्भ होने पर इसने शांतिवादी दृष्टिकोण अपनाया और सन् १९१७ ई. में इंडिपेंडेंट सोशल डेमोक्रैटिक पार्टी में सम्मिलित हुआ। 

कार्ल काउत्स्की रूसी क्रांति के सर्वथा विरुद्ध था तथा लेनिन, त्रात्स्की आदि रूसी नेताओं के विरुद्ध इसने काफी प्रचार किया। इसने अपनी पुस्तक 'डिक्टेटरशिप ऑव द प्रालिटेरियट' में लेनिन के सिद्धान्तों तथा सर्वहारा वर्ग के अधिनायकत्व की स्थापना का खण्डन किया और यह सिद्ध करने की चेष्टा की कि रूसी क्रांति पूँजीपतियों की क्रांति है। यह सन् १९३४ ई. में चेकोस्लोवाकिया का नागरिक बना परन्तु रहता वियना ही में था और वहीं से आस्ट्रिया के समाजवादी दल का निर्देशन करता रहा। मार्च, सन् १९३२ ई. में, जब जर्मन सेनाओं ने आस्ट्रिया में प्रवेश किया तब, इसने चेकोस्लोवाकिया में भाग कर शरण ली। परन्तु शीघ्र ही इसे वहाँ से आंटर्डम भागना पड़ा जहाँ १७ अक्टूबर, सन् १९३८ ई. को इसका निधन हो गया।
कालकाजी मंदिर भारत की राजधानी शहर दिल्ली का एक लोकप्रिय और अत्यधिक सम्मानित मंदिर है। कालकाजी मंदिर कालकाजी में स्थित है, एक इलाका जिसने अपना नाम मंदिर से लिया है और प्रसिद्ध कमल मंदिर और इस्कॉन मंदिर के नजदीक है। यह मंदिर कालका देवी, देवी शक्ति या दुर्गा के अवतारों में से एक को समर्पित है।

कालकाजी मंदिर को 'जयंती पीठा' या 'मनोकम्ना सिद्ध पीठा' भी कहा जाता है जिसका शाब्दिक अर्थ है कि भक्तों की सभी इच्छाएं देवता देवी कलिका ने यहां पूरी की हैं, जिन्होंने इस मंदिर को अपने निवास स्थान के रूप में लिया है। सामान्य धारणा यह है कि यहां देवी कालका की छवि एक आत्मनिर्भर है, और यह मंदिर सत्य युग की तारीख है जब देवी कालिका ने अन्य विशाल राक्षसों के साथ दानव रकतबीज का वध किया था।

यह मंदिर अरवली माउंटेन रेंज के सूर्यकुट्टा पर्वत (यानी सूर्यकुट्टा पर्वत) पर स्थित है। यही कारण है कि हम मा कालका देवी (देवी कालिका) को 'सूर्यकुट्टा निवास' के रूप में बुलाते हैं, जो सूर्यकूट में रहता है।

एक 12-पक्षीय संरचना, कालकाजी मंदिर का निर्माण संगमरमर और काले पुमिस पत्थरों से पूरी तरह से किया गया है। काला रंग देवी काली को दर्शाने का संकेत है, इसलिए मंदिर का निर्माण काला पत्थर से बना है।

कालका देवी मंदिर परिसर ईंट चिनाई का निर्माण प्लास्टर (अब पत्थर के साथ) के साथ समाप्त होता है और एक पिरामिड टावर से घिरा हुआ है। सेंट्रल चैम्बर जो योजना व्यास में 12 पक्षीय है। (24 'आईएम) प्रत्येक पक्ष में एक द्वार के साथ संगमरमर के साथ पक्का है और एक वर्ंधा 8'9 "चौड़ा है और इसमें 36 कमाना खोलने (परिक्रमा में बाहरी द्वार के रूप में दिखाया गया है) शामिल है। यह वाराणह सभी तरफ से केंद्रीय चैम्बर संलग्न करता है। पूर्वी दरवाजे के बगल में आर्केड के बीच में पूर्वी द्वार है उर्दू में शिलालेखों के साथ एक संगमरमर के पेडस्टल पर बैठे लाल बलुआ पत्थर में बने दो बाघ हैं। दो बाघों के बीच कलकिदेवी की एक तस्वीर है जिसका नाम हिंदी में अंकित है और इससे पहले पत्थर खड़े हो गए हैं।

मन्दिर कि कथा
-------------

पिछले 3,000 वर्षों से अस्तित्व में, कालकाजी मंदिर अपने मूल के बारे में कई किंवदंतियों का पता लगाता है। हालांकि, लोककथाओं के अनुसार, मंदिर का सबसे पुराना हिस्सा 1764 ई में बनाया गया था। माना जाता है कि 18 वीं शताब्दी के उत्तरार्ध में मराठा शासकों द्वारा मंदिर कालका मंदिर का निर्माण किया गया था। माना जाता है कि कालकाजी मंदिर महाभारत के समय से बच गए हैं।

लोककथाओं के अनुसार, पांडवों और कौरवों ने युधिष्ठिर के शासनकाल के दौरान कालका देवी की पूजा की थी। लॉरा साइक्स के शब्दों में, "मराठों ने 1738 की लड़ाई में टॉकटोरा में मुगलों के साथ कुछ समय में ओखला के पास कालका देवी में मेला लूट लिया। 1816 ईस्वी में, राजा केदारनाथ (सम्राट अकबर द्वितीय के पेशावर) ने कालकाजी मंदिर की मूल संरचना में कुछ बदलाव और परिवर्धन किए, और पिछले 50 वर्षों से हिन्दू बैंकरों और व्यापारियों के आसपास के इलाकों में बड़ी संख्या में धर्मशालाएं बनाई गई हैं। दिल्ली

यह भी माना जाता है कि देवी कालकाजी, भगवान ब्रह्मा की सलाह पर भगवानों द्वारा दी गई प्रार्थनाओं और अनुष्ठानों से प्रसन्न, इस पर्वत पर दिखाई दी, जिसे सूर्य कुट्टा पर्वत के नाम से जाना जाता है, और उन्हें आशीर्वाद दिया। तब से, देवी ने इस पवित्र स्थान को अपने निवास के रूप में लिया और अपने भक्तों की इच्छाओं को पूरा कर रहा है।

1. ↑  "Kalkaji Mandir, Delhi". *templepurohit*.
**रामकुंड** में महारावल अमरसिंह द्वारा १६९९ ई. में निर्मित वैष्णव मंदिर है। यहाँ के शिलालेख के अनुसार अमरसिंह की रानी सोधी मानसुखदे ने यह मंदिर का निर्माण सीताराम के लिए करवाया था। इस शिलालेख को महारावल जसवंतसिंह द्वारा १७०३ ई. में स्थापित किया गया था। मुख्य मंदिर के बाहरी भाग में कुछ भित्ति-चित्र तथा पुरुष की रेखीय रचना है।

जैसलमेर के भाटी शासकों की जनहिताय की भावना, कला प्रियता एवं सौंदर्य प्रेम की अभिव्यक्ति स्वरुप जैसलमेर व उसके आसपास के क्षेत्र में अनेक सरोवर, बाग-बगीचे, महल व छत्रियों का निर्माण हुआ। वे स्थापत्य कला के अनूठे उदाहरण प्रस्तुत करते हैं। जैसलमेर नगर के पूर्व में घंसीसर सरोवर का निर्माण महारावल, झंसी ने आरंभ करवाया था। यहाँ बंे सुंदर घाट, मंदिर व बगीचियाँ बनी हुई हैं। जब घ्ड.सीसर पूरा भर जाता है तो यह एक सुंदर झील का रूप ले लेती है। इस तालाब के मध्य में बनी इमारतें व छत्रियाँ पानी में तैरती हुई दिखाई देती हैं। घ्ंसीसर तालाब का प्रवेश-द्वार, जो टीलों की पोल के नाम से विख्यात है, तालाब की शोभा को बढ़ाने के साथ-साथ जैसलमेर के स्थापत्य का एक अनुपम नमूना भी प्रस्तुत करता है। घंसीसर के आलावा यहाँ अमर सागर, मूल सागर, गजरुप सागर आदि अन्य सरोवर का निर्माण भी करवाया गया था। अमरसागर के तालाब का बांध व उस पर बने महल, हिम्मतराम पटुआ के बाग एवं बगीचे की बनावट तथा अनुबाब का दृश्य काफी सुंदर है तथा स्थापत्य व कला के उत्कृष्ट नमूने हैं। मूलसागर व उसके मध्य में निर्मित महल और झालरा वास्तव में दर्शनीय हैं।

जैसलमेर से पॉचमील दूर बड़े बाग का सुदृढ़तम जैतबंध अपने स्थापत्य के लिए प्रसिद्ध है। यह विशाल अनगड़ित बंे-बंे पत्थरों को जुंवा कर निर्मित करवाया गया है। इस बांध के आगे बने सरोवर को जैतसर कहते हैं। इस बांध के ऊपर बने भारी राजाओं की समाधि स्थल भी उल्लेखनीय है। रावल बैरीशाल के मंडप की जाली एवं पीले पत्थर की पालिशदार चौकी कला के उत्कृष्ट नमूने हैं। बांध की दूसरी तरु एक मनोहर बाग है, जो आम, अमरुद, अनार आदि के पें, फूल-पौधों व लताओं से अच्छादित है। इसके अलावा गजरुप सागर का बांध व पहाड़ के बीच में से बनाई गई पानी की बांध व पहा के बीच में से बनाई गई पानी की नहर और ऊँचे पर्वत पर बना देवी का मंदिर व आश्रम देदानसर आदि शहरी तालाब पर निर्मित व बांध एवं बगिचियाँ आदि मजबूत, कलात्मक एवं सुंदर हैं।

सन्दर्भ
-------

1. ↑   Archived 2016-03-04 at the Wayback Machine इंदिरा गांधी राष्ट्रीय कला केन्द्र - जैसलमेर। अभिगमन तिथि: ०१ जून, २०१५


| * दे
* वा
* सं
जैसलमेर विस्तार में |
| --- |
| **परिचय** |  इतिहास  •   भाषा  •   साहित्य  •   चित्रकला  •   शासक  •   स्थापत्य  •   धर्म  •   संगीत |  |
| **पर्यटन स्थल** | मंदिर  •  पर्यटन  •  हवेलियां |
| **निकटवर्ती स्थल** | जयपुर  •  उदयपुर  •  अजमेर  •  जोधपुर  •  चित्तौड़गढ़  •  कोटा •  बीकानेर |
| **यह भी देखें** | जैसलमेर  •  राजस्थान  •  राजस्थान पर्यटन |
**मौलाना शौकत अली**(1873 - 1938) भारतीय राष्ट्रीय आंदोलन के एक भारतीय राष्ट्रवादी मुस्लिम स्वतंत्रता सेनानी और मौलाना मुहम्मद अली जौहर के भाई थे।

प्रारंभिक जीवन
--------------

1873 में शौकत अली का जन्म  रामपुर (उत्तर प्रदेश) में हुआ। उन्होंने अलीगढ़ मुस्लिम विश्वविद्यालय में शिक्षा प्राप्त की। वह क्रिकेट के लिए समर्पित थे और विश्वविद्यालय की टीम के कप्तान थे। महात्मा गांधी उन्हें राजनीति में लाए।

शौकत अली ने 1896 से 1913 तक प्रांत की सिविल सेवा में सेवा की।महात्मा गांधी के साथ शौकत अली ने भी बाल गंगाधर तिलक की अर्थी उठायी थी

खिलाफत आंदोलन
-------------

शौकत अली ने अपने भाई मौलाना मुहम्मद अली जौहर की उर्दू साप्ताहिक हमदर्द और अंग्रेजी साप्ताहिक कॉमरेड प्रकाशित करने में मदद की। 1919 में, जब वह विद्रोहात्मक सामग्री  प्रकाशित करने और विरोध प्रदर्शन के आयोजन के लिए का ब्रिटिश आरोप में जेल में बंद थे, उन्हें  खिलाफत सम्मेलन के अंतिम राष्ट्रपति के रूप में निर्वाचित किया गया था। असहयोग आंदोलन के दौरान महात्मा गांधी और भारतीय राष्ट्रीय कांग्रेस के लिए अपने समर्थन (1919-1922) के लिए उन्हें फिर से गिरफ्तार कर लिया गया था और 1921-1923 तीक कैद किया गया था। उनके प्रशंसकों ने उन्हें और उनके भाई को मौलाना का खिताब दिया था। मार्च 1922 में, वह राजकोट जेल में थे।

नेहरू रिपोर्ट
-------------

इन्हें भी देखें
---------------

* खलीफा, भारतीय राष्ट्रवाद,
* भारतीय राष्ट्रीय कांग्रेस, आल इंडिया मुस्लिम लीग
* खिलाफत आंदोलन

सन्दर्भ
-------

1. 1 2  "Profile of Maulana Shaukat Ali". *paknetmag.blogspot.com*. मूल से 24 अगस्त 2019 को पुरालेखित. अभिगमन तिथि 31 January 2017.

বহিঃসংযোগ
---------

* Video Clip of Maulana Shaukat Ali from University of South Carolina---In order to view this clip you must download QuickTime Player.
* Maulana Shaukat Ali materials in the South Asian American Digital Archive (SAADA)
**कृष्ण चन्द्र पंत**  भारतीय राजनीतिज्ञ हैं। वे लगभग २५ वर्षों तक सांसद रहे। इसके अतिरिक्त उन्होंने केंद्रीय स्तर पर रक्षा मंत्री जैसे महत्वपूर्ण पदों पर कार्य किया।

ये 10 अगस्त 1931 को नैनीताल के निकट भोवाली में पैदा हुए थे। ये अग्रणी स्वतंत्रता सेनानी और उत्तर प्रदेश के प्रथम मुख्यमंत्री गोविन्द वल्लभ पंत के पुत्र थे।

राजनीतिक जीवन
-------------

पंत ने शिक्षा पूरी करने के बाद कांग्रेस में शामिल होकर राजनीति में प्रवेश किया। वे 1962 में पहली बार लोकसभा के लिए निर्वाचित हुए। वह करीब 26 वर्ष तक सांसद रहे। लोकसभा के अलावा वह राज्यसभा के भी सदस्य रहे। 1967 से वे केंद्र में मंत्री रहे। रक्षा मंत्रालय के अतिरिक्त उन्होंने वित्त, इस्पात एवं भारी इंजीनियरिंग, गृह, सिंचाई एवं बिजली, ऊर्जा आदि मंत्रालयों का भी कामकाज संभाला।
1987 से 1989 तक भारत के रक्षा मंत्री रहे पंत की नौसेना के लिए विमानवाहक पोत आई॰एन॰एस॰ विराट तथा वायुसेना के लिए मिग-29 विमान हासिल किए जाने में अहम भूमिका रही। वे 1962, 1967, 1971 मे नैनीताल लोकसभा सीट से सांसद रहे। 1977 के आम चुनावों में भारतीय लोकदल के प्रत्याशी भारतभूषण ने उन्हें हरा दिया। उसके बाद पुनः 1989 में लोकसभा के लिए चुने गए। वे 1978 में राज्यसभा के लिए निर्वाचित हुए और 1979-80 के दौरान उच्च सदन के नेता रहे।

पंत 1987-89 के दौरान ऐसे समय में रक्षा मंत्री रहे जब लिट्टे के विद्रोह से जूझ रहे पड़ोसी देश श्रीलंका में भारतीय शांति सेना की तैनाती की गई। रक्षा मंत्री के रूप में उनके कार्यकाल के दौरान ही मालदीव में तख्तापलट के एक प्रयास को विफल करने के लिए शॉर्ट नोटिस पर भारतीय सेना भेजी गई थी।

पंत ने 1970 के दशक में अलग तेलंगाना आंदोलन के दौरान अहम भूमिका निभाई थी। मल्की रूल्स के नाम के समझौते में भी उनकी अहम भूमिका रही, जिसमें स्थानीय लोगों को नौकरियों में वरीयता देने की बात थी, जिसके बाद आंदोलन खत्म हो गया।

1998 में वह भाजपा के करीब आ गये। उनकी पत्नी इला पंत ने भाजपा के टिकट पर नैनीताल लोकसभा क्षेत्र से चुनाव जीता। पंत वर्ष 2000 में अटल बिहारी वाजपेयी के प्रधानमंत्री काल में योजना आयोग के उपाध्यक्ष बने।

सन्दर्भ
-------
कुचलन
जब किसी बिना धार वाली वस्तु से शरीर पर चोट पहुँचती है, तो उस जगह रक्त कोशिकाएँ फट जाती हैं पर कोई कटाव नही होता। रक्त कोशिकाओं के फटने से आस पास रक्त भर जाता है और उस जगह का सूजन आ जाती है। यह सूजन शुरुआत में नीले रंग की होती है और वक्त के साथ-साथ इसका रंग भी बदलता है। इस सूजन को नील या कुचलना कहते हैं! इस नील का आकर उस वस्तु के अनुसार पाया जाता है जिससे उसे चोट पहुँची है। नील और सूजन शरीर के नाज़ुक अंगो में ज़्यादा दिखती है, जैसे कि पलकें, कान, होंठ आदि। कई बार सूजन जिस जगह चोट लगी है उस स्थान पर न होकर नाज़ुक स्थानो पर दिखाई देती है, जैसे; सर पर चोंट का अभाव आँखों पर दिखाई देता है! इस प्रकार के नील को स्थानांतरित नील कहते हैं।

कारण
----

नील का कारण किसी भी बिना धार वाली चीज़ से चोट लगना है। परन्तु कभी-कभी सम्वाद्नीय नील बाल शोषण,घरेलु हिंसा और अनेक रक्त से जुड़े रोगों की चेतावनी भी हो सकती है।

आकार और आकृति
-------------

नील और कुचलन का आकार गोल होता है। और यह आकार निर्भर करता है कि किस वस्तु से चोंट लगी है।

चिकित्सा के कुछ पहलू
--------------------

* नील के आकार एवं आकृति से अपराध में प्रयुक्त वस्तु एवं आघात की गंभीरता का पता चलता है।
* नील को लगे हुए कितना समय बीत चुका है, इससे घटना के समय की भी पुष्टि की जा सकती है।
* नील के स्थान, आकार से ज्ञात किया जा सकता है कि वह हत्या या आत्महत्या के प्रयास के दौरान उत्पन्न हुआ है या किसी दुर्घटना के फलस्वरूप हुआ है, उसका भी हमें पता लगता है।

सन्दर्भ
-------


1. ↑  Lotti, Torello (January 1994). "The Purpuras". International Journal of Dermatology.
2. ↑  Harrison's Principles of Internal Medicine. 17th ed. United States: McGraw-Hill Professional, 2008". Harrison's Principles of Internal Medicine.
केंद्रीय उत्पाद एवं सीमा शुल्क बोर्ड (सीबीईसी) भारत सरकार के वित्त मंत्रालय के अधीन राजस्व विभाग का एक हिस्सा है। यह लेवी और केंद्रीय उत्पाद शुल्क व सीमा शुल्क की वसूली से संबंधित नीतियां तैयार करता है। साथ ही सीबीईसी के अधिकार क्षेत्र में आने वाले प्रशासन से संबंधित तस्करी की रोकथाम और सीमा शुल्क, केंद्रीय उत्पाद शुल्क और नारकोटिक्स से संबंधित मामले देखता है। बोर्ड कस्टम हाऊसेज, केंद्रीय उत्पाद शुल्क आयुक्तालय और केंद्रीय राजस्व नियंत्रण प्रयोगशाला सहित अपने अधीनस्थ संगठनों का प्रशासनिक प्राधिकरण है।

अध्यक्ष, जो कि भारत सरकार के पदेन विशेष सचिव होते हैं, सीबीईसी का प्रमुख होता है। इसके अलावा, सीबीईसी में पांच सदस्य होते हैं, जो भारत सरकार के पदेन अपर सचिव होते हैं। सीबीईसी के अध्यक्ष और सदस्यों का चयन भारतीय राजस्व सेवा (आईआरएस), भारत की प्रमुख सिविल सेवा, से की जाती है। ये सदस्य केंद्रीय उत्पाद एवं सीमा शुल्क विभाग के शीर्ष प्रबंधन का गठन करते हैं। सीबीईसी के समर्थन सदस्यों को आईआरएस और देश के अन्य प्रमुख सिविल सेवाओं से चुना जाता है और इससे संबद्ध कई कार्यालय इसकी सहायता करते हैं।

बाहरी कड़ियाँ
-------------
**केली क्रिस्टिन क्वोको** (अंग्रेज़ी: Kaley Christine Cuoco,play /ˈkeɪliːˈkwoʊkoʊ/ *KAY-lee* *KWOH-koh*, जन्म ३० नवम्बर १९८५) एक अमरीकी फ़िल्म और टेलिविज़न अभिनेत्री है। उन्हें सफलता एमी पुरस्कार विजेता धारावाहिक *८ सिंपल रूल्स* (२००२-२००५) में अपने पात्र ब्रेजेट हेनिसी के कारण मिली। वे बाद में अलौकिक ड्रामा शृंखला *चार्म्ड* (२००५-२००६) के आखरी सीज़न में विली जेनकींस के रूप में दिखी। उन्हें अंतर्राष्ट्रीय सफलता एमी व गोल्डेन ग्लोब पुरस्कार विजेता हास्य धारावाहिक शृंखला *द बिग बैंग थीअरी* (२००७-2019) में अपने पात्र पेनी के कारण मिली जो १८-४९ वर्ष के दर्शकों द्वारा देखी जाने वाला सर्वाधिक लोकप्रिय धारावाहिक बन गया।

फोर्ब्स की तरफ से दुनिया की टॉप 10 सबसे ज्यादा कमाई करने वाली अभिनेत्रियों की 2019 लिस्ट में केली क्वोको की सालाना कमाई 25 मिलियन डॉलर यानी करीब 179 करोड़ रुपए तक पहुंच चुकी है। टेलिविज़न करियर के आधार पर उन्होंने फ़िल्मों में कदम रखा और *लकी १३* (२००५), *द पेंटहाउस* (२०१०), *हॉप* (२०११) और *द लास्ट राइड* (२०११), *द फ्लाइट अटेंडेंट* (2020) में दिखी।

इन्हें भी देखें
---------------

* कुणाल नय्यर
* डकोटा जॉनसन
* केट विंसलेट
* कोबी स्मल्डर्स
* जेनिफ़र एनिस्टन
* केट अप्टन
* स्कार्लेट जोहानसन

सन्दर्भ
-------

1. ↑  "मैन फ्रॉम टोरंटो में केविन हार्ट के विपरीत शामिल हुई केली कोको".
2. ↑  "'The Big Bang Theory' Cast Performs 'Grease' Songs and Kaley Cuoco Strips Down!".
3. ↑  "CHECK OUT THIS BEHIND-THE-SCENES SHOT OF KALEY CUOCO GETTING KINKY ON THE 'BIG BANG THEORY' SET".
4. ↑  "फोर्ब्स: 400 करोड़ की कमाई के साथ स्कारलेट जोहानसन टॉप पर, लिस्ट में कोई भी भारतीय अभिनेत्री नहीं".

बाहरी कड़ियाँ
-------------

* इंटरनेट मूवी डेटाबेस पर केली क्वोकोह
* The Big Bang Theory We turned your room